Olet täällä: Etusivu / Ilme / Ystävä – Lyhytelokuva
Ystävä – elokuvan kulissien takaa
Tuotanto on aloitettu jo toisesta AV-kurssista, jolloin käsikirjoitettiin ”Ystävä”-elokuva. Pienten korjausten jälkeen se oli valmis ja aloimme innolla odottaa miltä elokuva näyttäisi valkokankaalla. Ryhmämme oli entistä innokkaampi ja paneutuneempi kuin koskaan! Koska tavoitteet olivat korkealla, saimme käyttöömme ammattikaluston.
Kuvakset alkoivat lauantaina aamu yhdeksältä meidän koulullamme. Aloimme heti meikata ja puvustaa näyttelijöitä, jonka jälkeen valmistelimme kuvauspaikkana käytettävän ruokalan. Valonainen asetteli valot paikoilleen, ääninainen valmistautui äänittämiseen ja kameranainen asetti kameransa kuvausvalmiuteen. Lopulta ohjaaja huusi ”Käy!” ja aloimme kuvata. Kohtaukset kuvattiin monista kuvakulmista, joten kuvausaikaa meni valojen ja kameran paikkojen toistuvaan vaihtamiseen.
Puolenpäivän aikaan saapui avustajia, joilla oli suuri merkitys kuvausten etenemisen kannalta. Parin tunnin kuluttua kaikki ruokalakohtaukset oli kuvattu ja avustajat saivat lähteä. Pidettyämme ansaitun ruokataukomme, jatkoimme kuvauksia edelleen innokkaina, vaikka päivä alkoikin jo kääntyä illan puoleen. Lopulta saimme kuvaukset päätökseen ja oli aika lähteä kotiin. Päivä oli rankka, mutta palkitseva.
Päästyämme editointivaiheeseen töitä tehtiin kuin viimeistä päivää. Teimme kaksi pitkää editointipäivää, jolloin leikattiin elokuva ja making of sekä suunniteltiin markkinointia. Kuten aina, elokuvan teko oli hauskaa, mutta haastavaa. Opimme kaikki uusia asioita niin näyttelijöinä kuin elokuvan tekijöinä!
Kirjoittanut Emma ja Luisa
Alasivut / IlmeMusiikkivideo – Lana